b'\n_START_ARTICLE_\nTalviolympialaiset 2018\n_START_SECTION_\nOlympiatuli\n_START_PARAGRAPH_\nOlympiatuli aloitti matkansa Kreikasta 24. joulukuuta 2017. Olympiatulen matka p\xc3\xa4\xc3\xa4ttyi 9. helmikuuta 2018 Pyeongchangin olympiastadionille. Viestinvieji\xc3\xa4 oli yhteens\xc3\xa4 7\xc2\xa0500, m\xc3\xa4\xc3\xa4r\xc3\xa4 kuvastaa Korean niemimaan 75 miljoonaa asukasta. Olympiatuli kulki yli 60 kohteessa ja kaupungissa Etel\xc3\xa4-Koreassa. Olympiatulen sytytti avajaisseremoniassa paikallinen taitoluistelija Kim Yu-na luistellen samalla tulen juurella._NEWLINE_Suomalaisina viestinviejin\xc3\xa4 tulta kantoi yhteens\xc3\xa4 nelj\xc3\xa4 suomalaista: Brother Christmas, Pekka Hyysalo, Kaj Kunnas ja Janet Grundstr\xc3\xb6m.\n_START_SECTION_\nKilpailupaikat\n_START_PARAGRAPH_\nL\xc3\xa4hde:\n_START_SECTION_\nMarkkinointi\n_START_PARAGRAPH_\nKisojen tunnus julkaistiin jo vuonna 2013. Tunnus muodostuu korean kielen kirjoustusj\xc3\xa4rjestelm\xc3\xa4n hangulin kirjaimista \xe3\x85\x8d p ja \xe3\x85\x8a ch. N\xc3\xa4m\xc3\xa4 tulevat kisapaikan Pyeongchangin nimest\xc3\xa4. Korealaisen filosofian mukaan kirjain \xe3\x85\x8d edustaa taivasta, maata ja ihmisyytt\xc3\xa4 ja kirjain \xe3\x85\x8a on muodoltaa lumihiutale._NEWLINE_Nimi Pyeongchang yleens\xc3\xa4 kirjoitetaan muodossa PyeongChang jotta v\xc3\xa4ltytt\xc3\xa4isiin sekaantumista Pohjois-Korean p\xc3\xa4\xc3\xa4kaupungin Pyeongyangin nimen kanssa.\n_START_SECTION_\nLiput\n_START_PARAGRAPH_\nKisalippujen hinnat julkaistiin toukokuussa 2016, ja niiden myynti aloitettiin saman vuoden marraskuussa. Lippujen hinnat vaihtelivat 20 tuhannesta Etel\xc3\xa4-Korean wonista (noin 15 euroa) 900 tuhanteen woniin (noin 690 euroa). Liput avajaisiin maksoivat halvimmillaan 220\xc2\xa0000 wonia (noin 170 euroa) ja kalleimmillaan puolitoista miljoonaa wonia (noin 1\xc2\xa0130 euroa) .\n_START_SECTION_\nMaskotit\n_START_PARAGRAPH_\nKisojen viralliset maskotit ovat Soohorang (\xec\x88\x98\xed\x98\xb8\xeb\x9e\x91) sek\xc3\xa4 Bandabi (\xeb\xb0\x98\xeb\x8b\xa4\xeb\xb9\x84). Maskotit julkaistiin vuonna 2014._NEWLINE_Soohorang on valkoinen tiikeri. Tiikeri on isossa roolissa korealaisessa mytologiassa ja se kuvastaa luottamusta, voimaa ja turvaa. Korean kieless\xc3\xa4 nimi Soohorang tarkoittaa kirjamiellisesti "suojelu tiikeri" ._NEWLINE_Bandabi on lajiltaan kauluskarhu. Karhulaji on hyvin yleinen Korean niemimaalla. Karhu symboloi vahvaa tahtoa ja rohkeutta.\n_START_SECTION_\nTunnuslaulu\n_START_PARAGRAPH_\nKorealainen laulaja Taeyang aikoo julkaista \xe2\x80\x9dLOUDER\xe2\x80\x9d-nimisen kappaleen. Kappale on saanut inspiraationsa olympialaisista, ja se tullaan kuuluvasti esitt\xc3\xa4m\xc3\xa4\xc3\xa4n olympialaisten avajaisissa. Taeyang tunnetaan Big Bang -poikayhtyeen j\xc3\xa4senen\xc3\xa4.'